રાજેશ્વરીએ કહ્યું કે, 45 દિવસના સફરમાં તે રોજના 20-25 કિમી ચાલી શકતી હતી. પછી ત્યાં જ કોઈ ગામમાં રોકાઈ જતી અને લોકો સાથે વાત કરીને પ્લાસ્ટિક પોલ્યૂશન વિશે જાગૃતતા ફેલાવવાનું કામ કરતી. આ યાત્રામાં રાજસ્થાનના ડુંગરપુરે તેને ઘણી પ્રભાવિત કરી. અહીંયા રસ્તા પર ગંદકી પણ નહોતી અને રસ્તામાં ક્યાંય પ્લાસ્ટિક પણ નહોતું. તેણે કહ્યું કે, નાના-નાના પ્રયાસો મોટી અસર કરી શકે છે, આપણું પર્યાવરણ બચાવી શકે છે. એલ્યુમિનિયમની બોટલ, કપડાની બેગનો ઉપયોગ શરૂ કરી મોટો બદલાવ લાવી શકાય છે.